شەفەق نیوز/ سەرچەوەیگ ئەمنی لە دیالە، ئمڕوو یەکشەممە،
خەوەردا وە گردن وەڕێوبەر بەرهەمە نەفتیەگان لە پارێزگاگە، و وەڕێوبەر بانزینخانەیگ،
لە وەر ئاشکراکردن بڕ فرەیگ لە ئاو لەناو ئەمارەیل بانزینخانەگە.
سەرچەوەگە ئەرا ئاژانس شەفەق نیوز وت: هێزیگ لە دەزگای ئەمن
نیشتمانی، و تیمەیل دژە تاوان ئابووری، نیمەڕوو ئمڕوو، دەسگیر حەیدەر عامری کردن وەڕیوبەر
بەرهەمە نەفتیەگان.
وتیش: هێزەگە هەمیش دەسوەسەر جەعفەر هادی کرد وەڕێوبەر
بانزینخانەی بەعقوبەی کۆن، وەگەرد دووان لە فەرمانبەرەیل.
سەرچەوەگە دیاری کرد؛ دەسگیرکردنەگە لە پشت ئاشکراکردن دەور
٨٠٠ لەتر ئاو لەناو ئەمارەیل بانزینخانەگە هات، وئاماژەدا ک چەودیریەگە وەردەوامە
لە وەر سکاڵایلیگ لە هاووڵاتیەگان ک ماشینەیلیان خراوبوی
